Ioana Vlasiu

Ioana Vlasiu (n. 1943, Mureș) este istoric și critic de artă, fiica sculptorului și scriitorului Ion Vlasiu și a Marinei Vlasiu.
Deține titlul de cercetător principal gradul I, la Institutul de Istoria Artei „George Oprescu” al Academiei Române și doctor în istoria artei.
A absolvit în 1966 Institutul de Arte Plastice „Nicolae Grigorescu”, Secția de istoria și teoria artei.
După absolvire a lucrat la Institutul de Istoria Artei „George Oprescu”, unde a îndeplinit între 1990-1995 funcția de director adjunct.
Face parte din Consiliul Științific al Institutului de Arte Plastice „Nicolae Grigorescu”.
Este membră a Fundației Al. Tzigara-Samurcaș.
Este membră a Comitetului de redacție al Revue Roumaine d'Histoire de l'Art. Série Beaux-Arts în secția de critică a Uniunii Artiștilor Plastici din România și AICA (Association internationale des critiques d’art). A fost primul editor pentru România al RIHA Journal. S-a aflat la conducerea Sectorului Arte vizuale și arhitectură – perioada modernă din 1990 până în 2015.
A predat în calitate de profesor invitat la Universitatea de Artă București cursul de Istoria artei românești moderne (1990, 1995, 1997, 1999, 2001).
În 2018 a fost curator al retrospectivei Octav Grigorescu/Georgeta Năpăruș la Muzeul Național de Artă Contemporană din București, împreună cu Magda Cârneci.
A coordonat Dicționarul sculptorilor din România. Secolele XIX-XX (Editura Academiei Române, 2011-2012) și proiectul CNCS Sfântul din Montparnasse, de la document la mit. O sută de ani de exegeză brâncușiană (2012-2014).
A fost director-responsabil din partea IIA al proiectelor Studiu asupra simbolurilor fundamentale de comunicare vizuală (2003-2005) și CyberMuzeu al Universităților de Artă din România (2005-2007).
În perioada anilor '70-'80 a efectuat stagii în Polonia, URSS, R.D. Germană, Cehoslovacia (prin Academia Română sau prin Uniunea Artiștilor Plastici).
În anul 1993 a obținut o bursă la Collegium Budapest, Institute for Advanced Study, iar în anul 1994 bursa Fundației Paul J. Getty, din SUA.
În 1992 a inițiat colocviul internațional Artă și ideologie în Europa centrală și de est, la Institutul de Istoria Artei, Academia Româna și IREX.
În 2009 a fost coorganizatoare a expoziției Culorile avangardei. Arta în România. 1910-1950, Lisabona, Muzeul de artă modernă
În 2007 a fost implicată în organizarea colocviului internațional Symbolist Themes and Motifs in European Art around 1900, Institutul de Istoria Artei
În 2001 a fost membră în comitetul de organizare a colocviului Mémoire sculptée de l’Europe, Strasbourg și s-a implicat în organizarea simpozionului internațional Brancusi at his Zenith. And what next?
A organizat colocvii în cadrul Institului de Arte Plastice „Nicolae Grigorescu”:
Este autoare în cadrul volumelor:
A colaborat cu articole de sinteză despre arta românească și despre artiști români în:
În 1990 a primit Premiul pentru critică de artă al Uniunii Artiștilor Plastici.
A primit Premiul „George Oprescu” al Academiei Române în 2015.
Lucrările Ioanei Vlasiu au fost recenzate, citate sau semnalate de: Sanda Agalidi, Barbu Brezianu, Theodor Enescu, Amelia Pavel, Călin Dan, Magda Cârneci, Mihai Ispir, Marina Preutu, Vasile Florea, Irina Genova (Bulgaria), Crisztina Passuth (Ungaria), Andras Zwickl (Ungaria), Dragoș Gheorghiu, Paola Mola (Italia), Ioana Beldiman, Ruxandra Demetrescu, Anca Oroveanu, Costin Hostiuc, Maria Crișan, Carmen Popescu, Jean-David Jumeau-Lafond (despre Antoine Bourdelle, online).